Soluția găsită de administratorul unui hostel din Cluj pentru a-și salva afacerea.
Anul acesta au avut în total câţi turişti aveau anii trecuţi în patru zile. Camerele sunt închiriate acum pe termen lung de tineri români care se întorc în ţară tot din cauza crizei. Dacă înainte un pat la hostel costa 50 de lei pe noapte, acum poţi să închiriezi o cameră începând de la 180 de euro pe lună.
Pandemia a pus la pământ afaceri cu istorie de ani de zile. Ca să nu păţească la fel, Tudor, administratorul unui hostel din Cluj a găsit o soluţie.Tudor Sîntimbrean, administrator: "În încercarea de a ne salva munca trebuie să ne adaptăm şi am ajuns la această idee de a transforma camerele."Soluţia a fost primită bine de clienți. Cei care au închiriat deja o parte din camere ca să se mute pe termen lung la hostel sunt tineri români care s-au întors din străinătate din cauza crizei. Preţul unei chirii începe de la 180 de euro pe lună.